Nuorison raittiuslaulu
Me nuoret innoin puhtahin
 ja kevät toivehin
 nyt ääntä pyhää kuulemme
 tuot’ ääntä tuntomme.

 Me nuoret rinnoin rohkein
 ja mielin vakaisin
 ain’ tavat puhtaat pidämme
 ja raittiit olemme.

 Me nuoret valo oppaana
 ja sydän jalona.
 ain’ rakkautta korkeaa
 pyrimme noudattaa.

 Nyt sydämemme lämpiää,
 nyt into heräjää.
 Nyt riento meill’ on ylevä,
 ja toivo kestävä.

 Näin nuoriso kun kohoaa,
 niin nousee Suomenmaa.
 Kun nuoret suurta uskaltaa,
 niin Suomi kukoistaa.

Lähde: Lasten Laulukirja, Työläisnaisen Osuuskunnan kustantama, Lappeenranta 1913.

Hilja Pärssinen